İpnari

İpnari — Gürcüstan Respublikasının Aşağı Kartli diyarının Başkeçid rayonunun inzibati-ərazi vahidində kənd. 1 yanvar 2010-cu il vəziyyətinə görə İpnari kənd inzibati-ərazi dairəsinin mərkəzidir. Coğrafiyası Kənd rayonun inzibati mərkəzi olan Başkeçid şəhərindən 14 km şimal-qərbdə, Qomaret yaylasında yerləşir. Tarixi Kənd 1906-cı ildə alman əsilli köçkünlər tərəfindən salınmış, Valdheym koloniyası adlandırılmışdır. 15-30 oktyabr 1941-ci ildə burada məskunlaşmış alman əsilli əhali məcburi şəkildə Qazaxıstana deportasiya olundu. Almanların sürgün edilməsindən bir müddət sonra 5 avqust 1943-cü ildə Valdheym kəndinin adı dəyişdirilərək Kirovisi kəndi adlandırıldı. Gürcüstan prezidentinin 16 noyabr 2010-cu il tarixli 925 nömrəli fərmanına əsasən adı dəyişdirilərək İpnari adlandırılmışdır. Əhalisi Kənddə 1926-cı ildə 65 təsərrüfatda 310 nəfər əhali yaşayırdı. 17-24 yanvar 2002-ci il Ümumgürcüstan əhali siyahıyaalınmasının rəsmi yekunlarına əsasən kənddə yaşayan 481 nəfər (225 nəfəri kişilər, 256 nəfəri qadınlar) əhalinin 96 %-i etnik azərbaycanlılardan ibarətdir. 2011-ci ildə təqdim olunmuş digər məlumata əsasən kənd əhalisi hazırda yalnız etnik azərbaycanlılardan ibarətdir. 1 yanvar 2010-cu il tarixinə olan rəsmi təxminə əsasən kənddə 515 nəfər əhali yaşayır. Təhsil Hazırda kənddə bir orta məktəb fəaliyyət göstərir. İstinadlar